钦定古今图书集成/明伦汇编/闺媛典/第013卷 > 《遣兴歌五首》余季女〈水宗道妻〉
## 钦定古今图书集成/明伦汇编/闺媛典/第013卷 > 《遣兴歌五首》余季女〈水宗道妻〉

“妾谁怨兮薄命一，气孔神兮化生若甑。春山媚兮秋
水净，秉贞洁兮妾之性。”聊歌兮《遣兴》。

夜梦兮食梨，命灵氛兮与予《占之》。曰“行道兮迟迟，敛
角枕兮粲如，风动帷兮心悲。”

云黯黯兮雪飞棘。夫子介兮如石，苦复留兮不得。望
平原兮太息，涕泗横兮沾臆。

送子去兮春树青，望子来兮秋树零。树有枝兮枝有
英，我胡为兮独茕茕，长在此兮山城。

织女兮牛郎，星回纪兮为参商。欲往渡兮河无梁，霜
露侵袭兮，病偃在床。嗟嗟夫子兮，谁与缝裳？